text: Line Vedel klar til amerikansk udfordring
  02 april 2014 kl. 11.09
  Det er en meget glad Line Vedel, der er klar til at deltage i sin karrieres første majorturnering på amerikansk grund.
  Line Vedel missede godt nok cuttet ved Kia Classic, men placeringen på pengelisten (67) gjorde, at hun kunne rejse videre til Rancho Mirage i Californien, hvor Kraft Nabisco Championship bliver spillet.
  Sæsonens første majorturnering bliver spillet på Mission Hills Country Club og Line Vedel har haft god tid til at prøvespille banen og mærke stemningen, der altid er omkring så stor en turnering.
  - Det er super fedt at være inde i min første major i USA, og det gjorde, at jeg hurtigt fik glemt det missede cut. Inbee Park fra Korea, der er verdensranglistens nummer et, er forsvarende vinder af Kraft Nabisco Championship, hvor der er en præmiesum på 2 millioner dollars.
  